Francezii şi-au făcut calculele. Suma imensă pe care o plăteşte Franţa pentru încă o lună de carantină.
Încă patru săptămâni de carantină costă Franța 11 miliarde de euro. Școlile și magazinele neesențiale sunt închise pentru o lună în Franța. Franța a alocat miliarde de euro pentru companiile afectate de pandemie. Programul de repornire economică a Franței e de 100 de miliarde de euro.
Francezii au intrat în carantină pentru încă patru săptămâni, dar și-au făcut calculele. 11 miliarde de euro îi costă lockdown-ul anunțat săptămâna asta de Macron.Adică 366 de milioane de euro pe zi, 15 milioane de euro pe oră și peste 4.000 de euro pe secundă. Ca să-și protejeze sistemul medical, francezii au închis școlile și magazinele neesențiale timp de o lună.Barurile și restaurantele au deja câteva luni de când sunt închise, iar călătoriile turistice sunt restricționate. Doar că în Franța, statul a alocat miliarde de euro pentru companiile afectate de pandemie. Asta înseamnă împrumuturi garantate de stat, plata chiriilor și, parțial, a ajutorului de șomaj. Franța are un program de repornire economică de 100 de miliarde de euro.